CELEX: 32012D0461
Language: lv
Date: 2012-08-03 00:00:00
Title: 2012/461/ES: Komisijas Īstenošanas lēmums ( 2012. gada 3. augusts ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū jaunu košļājamās gumijas bāzi kā jaunu pārtikas sastāvdaļu un atceļ Komisijas Īstenošanas lēmumu 2011/882/ES (izziņots ar dokumenta numuru C(2012) 5406)

7.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 210/14
            
         KOMISIJAS ĪSTENOŠANAS LĒMUMS
   (2012. gada 3. augusts),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū jaunu košļājamās gumijas bāzi kā jaunu pārtikas sastāvdaļu un atceļ Komisijas Īstenošanas lēmumu 2011/882/ES
   (izziņots ar dokumenta numuru C(2012) 5406)
   (Autentisks ir tikai teksts angļu valodā)
   (2012/461/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Revolymer Ltd. 2007. gada 10. oktobrī Nīderlandes kompetentajām iestādēm iesniedza lūgumu par jaunas košļājamās gumijas bāzes kā jaunas pārtikas sastāvdaļas laišanu tirgū.
            
         
               (2)
            
            
               Nīderlandes kompetentā pārtikas novērtēšanas iestāde 2009. gada 23. aprīlī sniedza sākotnējo novērtējuma ziņojumu. Minētajā ziņojumā tā secināja, ka ir droši lietot jauno košļājamās gumijas bāzi kā pārtikas sastāvdaļu.
            
         
               (3)
            
            
               Komisija 2009. gada 30. aprīlī pārsūtīja sākotnējo novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu periodā saskaņā ar minēto noteikumu tika izteikti pamatoti iebildumi pret šā produkta tirdzniecību.
            
         
               (5)
            
            
               Tāpēc 2010. gada 2. jūlijā notika apspriešanās ar Eiropas Pārtikas nekaitīguma iestādi (EFSA).
            
         
               (6)
            
            
               
                  EFSA Zinātniskajā atzinumā par “jaunas košļājamās gumijas bāzes (REV-7)” kā jaunas pārtikas sastāvdaļas nekaitīgumu (Scientific Opinion on the safety of a “novel chewing gum base (REV-7)” as a novel food ingredient) (2)2011. gada 25. martā secināja, ka jaunā košļājamās gumijas bāze ir nekaitīga, to lietojot paredzētajā veidā un paredzētajos daudzumos.
            
         
               (7)
            
            
               Jaunā košļājamās gumijas bāze atbilst Regulas (EK) Nr. 258/97 3. panta 1. punktā noteiktajiem kritērijiem, un tāpēc tika pieņemts Komisijas 2011. gada 21. decembra Īstenošanas lēmums 2011/882/ES, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū jaunu košļājamās gumijas bāzi kā jaunu pārtikas sastāvdaļu (3).
            
         
               (8)
            
            
               Īstenošanas lēmuma 2011/882/ES 2. pantā noteica, ka ar lēmumu atļautās jaunās košļājamās gumijas bāzes nosaukums uz to saturoša pārtikas produkta marķējuma ir “košļājamās gumijas bāze (2-metil-1,3-butadiēna homopolimēra, kas apstrādāts ar maleīnskābes anhidrīdu, esteri ar polietilēnglikola monometilēteri)”.
            
         
               (9)
            
            
               Lai gan pilns ķīmiskais nosaukums sniedz skaidru un nepārprotamu vielas apzīmējumu, tomēr garuma dēļ tas varētu dominēt uz šo vielu saturoša pārtikas produkta marķējuma. Tā kā košļājamo gumiju bieži pārdod iepakojumos, uz kuru virsmas ir ierobežota vieta marķējumam, būtu lietderīgi noteikt īsāku alternatīvu marķējuma tekstam.
            
         
               (10)
            
            
               Informatīvā ķīmijas dienesta (CAS) reģistrācijas numuri (CAS Nr.) ir starptautisks standarts ķīmisko vielu apzīmēšanai, kas par vielas īpašībām sniedz informāciju, kura ir līdzvērtīga ķīmiskajā nosaukumā ietvertajai.
            
         
               (11)
            
            
               Tāpēc ir lietderīgi kā alternatīvu pilnajam ķīmiskajam nosaukumam ļaut izmantot CAS reģistrācijas numuru, lai apzīmētu ar Īstenošanas lēmumu 2011/882/ES atļautās jaunās košļājamās gumijas bāzi uz to saturoša pārtikas produkta marķējuma.
            
         
               (12)
            
            
               Pielikums varētu būt radījis pārpratumus, jo tā virsrakstā bija norādīta tikai daļa ķīmiskā nosaukuma. Turklāt pielikumā būtu jānorāda CAS numurs.
            
         
               (13)
            
            
               Tādēļ šķiet lietderīgi atcelt Īstenošanas lēmumu 2011/882/ES un aizstāt to ar jaunu lēmumu, kas ietvertu iepriekšminētos grozījumus.
            
         
               (14)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Jauno košļājamās gumijas bāzi, kas aprakstīta pielikumā, var laist Savienības tirgū kā jaunu pārtikas produktu sastāvdaļu izmantošanai košļājamā gumijā, nepārsniedzot koncentrāciju 8 %.
   2. pants
   Ar šo lēmumu atļautās jaunās košļājamās gumijas bāzes nosaukums uz to saturoša pārtikas produkta marķējuma ir “košļājamās gumijas bāze (tostarp 2-metil-1,3-butadiēna homopolimēra, kas apstrādāts ar maleīnskābes anhidrīdu, esteri ar polietilēnglikola monometilēteri)” vai “košļājamās gumijas bāze (tostarp CAS Nr.: 1246080-53-4)”.
   3. pants
   Ar šo atceļ Īstenošanas lēmumu 2011/882/ES.
   4. pants
   Šis lēmums ir adresēts Revolymer Ltd., 1, NewTech Square, Deeside Industrial Park, Deeside, Flintshire, CH5 2NT, Apvienotā Karaliste.
   
      Briselē, 2012. gada 3. augustā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2011; 9(4):2127.
   
      (3)  OV L 343, 23.12.2011., 121. lpp.
   
      PIELIKUMS
      
         Jaunās košļājamās gumijas bāzes specifikācija
      
      
         Apraksts
      
      Jaunā pārtikas sastāvdaļa ir sintētisks polimērs (patenta numurs WO2006016179). Tā krāsa ir no baltas līdz krēmkrāsai.
      Tas sastāv no monometoksipolietilēnglikola (MPEG) sazarotiem polimēriem, kas uzpotēti uz poliizoprēna-g-maleīnskābes anhidrīda (PIP-g-MA), un nereaģējuša MPEG (mazāk nekā 35 % no svara).
      
         CAS Nr.: 1246080-53-4
      
      
         PIP-g-MA uzpotēta MPEG molekulārā struktūra:
      
      
         
      
         
      
                  2-metil-1,3-butadiēna homopolimēra, kas apstrādāts ar maleīnskābes anhidrīdu, esteru ar polietilēnglikola monometilēteri/CAS Nr.: 1246080-53-4 īpašības
               
            
                  Mitrums
               
               
                  mazāk par 5 %
               
            
                  Alumīnijs
               
               
                  mazāk par 3 mg/kg
               
            
                  Litijs
               
               
                  mazāk par 0,5 mg/kg
               
            
                  Niķelis
               
               
                  mazāk par 0,5 mg/kg
               
            
                  Anhidrīda atlikums
               
               
                  mazāk par 15 μmol/g
               
            
                  Polidispersitātes indekss
               
               
                  mazāk par 1,4
               
            
                  Izoprēns
               
               
                  mazāk par 0,05 mg/kg
               
            
                  Etilēnoksīds
               
               
                  mazāk par 0,2 mg/kg
               
            
                  Nesaistīts maleīnskābes anhidrīds
               
               
                  mazāk par 0,1 %
               
            
                  Oligomēri kopā (mazāk par 1 000 daltoniem)
               
               
                  ne vairāk par 50 mg/kg
               
            
                  Etilēnglikols
               
               
                  mazāk par 200 mg/kg
               
            
                  Dietilēnglikols
               
               
                  mazāk par 30 mg/kg
               
            
                  Monoetilēnglikola metilēteris
               
               
                  mazāk par 3 mg/kg
               
            
                  Dietilēnglikola metilēteris
               
               
                  mazāk par 4 mg/kg
               
            
                  Trietilēnglikola metilēteris
               
               
                  mazāk par 7 mg/kg
               
            
                  1,4-dioksāns
               
               
                  mazāk par 2 mg/kg
               
            
                  Formaldehīds
               
               
                  mazāk par 10 mg/kg